CELEX: 32013D0663
Language: el
Date: 2013-11-14 00:00:00
Title: 2013/663/ΕΕ: Εκτελεστική απόφαση της Επιτροπής, της 14ης Νοεμβρίου 2013 , σχετικά με την απόρριψη αίτησης ακύρωσης ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων που προβλέπεται στον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου [Kołocz śląski/kołacz śląski (ΠΓΕ)] [κοινοποιηθείσα υπό τον αριθμό C(2013) 7626]

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 306/40
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 14ης Νοεμβρίου 2013
   σχετικά με την απόρριψη αίτησης ακύρωσης ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων που προβλέπεται στον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου [Kołocz śląski/kołacz śląski (ΠΓΕ)]
   [κοινοποιηθείσα υπό τον αριθμό C(2013) 7626]
   (Το κείμενο στη γερμανική γλώσσα είναι το μόνο αυθεντικό)
   (2013/663/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 54 παράγραφος 1,
   Εκτιμώντας τα ακόλουθα:
   
               (1)
            
            
               Το άρθρο 54 παράγραφος 1 πρώτο εδάφιο του κανονισμού (ΕΕ) αριθ. 1151/2012, προβλέπει ότι, εκτός των αιτήσεων των παραγωγών του προϊόντος που διατίθεται στην αγορά με την καταχωρισμένη ονομασία, η Επιτροπή μπορεί να ακυρώσει την καταχώριση μιας προστατευόμενης γεωγραφικής ένδειξης όταν δεν εξασφαλίζεται η συμφωνία προς τους όρους των προδιαγραφών ή όταν επί επτά τουλάχιστον έτη, δεν έχει διατεθεί στο εμπόριο προϊόν με τη σχετική προστατευόμενη γεωγραφική ένδειξη.
            
         
               (2)
            
            
               Η Επιτροπή εξέτασε την αίτηση ακύρωσης της καταχώρισης της προστατευόμενης γεωγραφικής ένδειξης «Kołocz śląski/kołacz śląski» η οποία διαβιβάστηκε από τη Γερμανία στις 15 Φεβρουαρίου 2013 και παραλήφθηκε στις 18 Φεβρουαρίου 2013.
            
         
               (3)
            
            
               Η εν λόγω αίτηση ακύρωσης δεν εμπίπτει σε καμία από τις δύο περιπτώσεις που αναφέρονται στο άρθρο 54 παράγραφος 1 πρώτο εδάφιο του κανονισμού (ΕΕ) αριθ. 1151/2012 και, άρα, δεν πληροί τους όρους που προβλέπονται στο εν λόγω άρθρο.
            
         
               (4)
            
            
               Βάσει των στοιχείων αυτών, η αίτηση ακύρωσης της προστατευόμενης γεωγραφικής ένδειξης «Kołocz śląski/kołacz śląski» η οποία διαβιβάστηκε από τη Γερμανία πρέπει να απορριφθεί.
            
         
               (5)
            
            
               Το μέτρο που προβλέπεται στην παρούσα απόφαση είναι σύμφωνο με τη γνώμη της επιτροπής για την πολιτική ποιότητας των γεωργικών προϊόντων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Απορρίπτεται η αίτηση ακύρωσης της προστατευόμενης γεωγραφικής ένδειξης «Kołocz śląski/kołacz śląski».
   Άρθρο 2
   Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
   
      Βρυξέλλες, 14 Νοεμβρίου 2013.
      
         
            Για την Επιτροπή
         
         Dacian CIOLOȘ
         
            Μέλος της Επιτροπής
         
      
   
   
      (1)  ΕΕ L 343 της 14.12.2012, σ. 1.